สวัสดีค่ะ ก่อนหน้านี้มีปัญหาประจำเดือนไม่มา 3 เดือนค่ะ แล้วไปพบสูติมาแล้ว ก็ได้ยาปรับฮอร์โมนมากิน แล้วประจำเดือนก็มาค่ะ แต่พอเดือนต่อไปก็มาน้อยมาก ถัดมาอีกเดือนก็มาน้อยหรือแทบจะไม่มีเลยค่ะ เลยลองไปซื้อยาสตรีแบบแคปซูลมาทาน เพราะอยากให้ประจำเดือนออกมาเยอะกว่านี้ พอทานได้ 5 วัน ประจำเดือนก็มาค่ะ แต่พอมาแล้วก็มาเยอะมาก แล้วจนตอนนี้ ตั้งแต่วันที่ 13 จนถึง ตอนนี้วันที่ 27 ประจำเดินยังไม่หมดเลยค่ะ อยากสิบถามว่าเกินจากสาเหตุอะไรคะ
สวัสดีค่ะ naruchaประจำเดือนมาไม่สม่ำเสมอดังกล่าวมา อาจเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติในกรณีแนะนำพบสูตินรีแพทย์เพื่อตรวจหาสาเหตุและรักษาตามสาเหตุนั้นๆ ไม่ควรซื้อยาสตรีมากินเอง เพราะไม่ทราบส่วนประกอบที่แน่นอน หากยาสตรีนั้นมีส่วนประกอบของฮอร์โมนเพศหญิงอยู่ อาจทำให้มีเลือดออกผิดปกติทางช่องคลอดได้ตอนนี้จึงควรหยุดยาสตรีอย่างเด็ดขาด งดการมีเพศสัมพันธ์ และถ้าเลือดออกมาจนซีดเพลีย ปวดหน่วงท้องน้อย ควรรีบไปพบแพทย์ค่ะ